Zeci de oameni din Taiwan şi-au schimbat numele în "Somon“. De la ce a pornit isteria.
Timp de două zile, orice client cu numele oficial "Gui Yu" (Somon – trad.) a primit o masă gratuită pentru 6 persoane în Taiwan. Zeci de cetățeni și-au schimbat numele pentru a profita de ofertă. Oficialii taiwanezi nu s-au amuzat de ineditul situației: "E o risipă de resurse administrative".
Zeci de cetăţeni au recurs la schimbarea numelui în "Gui Yu" (Somon – trad.) în cadrul unei promoţii lansate de un restaurant de sushi din Taiwan.Fenomenul etichetat pe social media drept "haosul somonului" a ajuns în presa locală după ce aproximativ 150 de tineri au s-au prezentat în birourile guvernamentale pentru a-şi schimba oficial numele.Oferta lanţului de restaurante a ținut două zile, timp în care orice client care putea dovedi cu un act de identitate că se numeşte "Gui Yu" primea o masă gratis, alături de cinci prieteni."Tocmai mi-am schimbat numele dimineaţa aceasta", povesteşte un tânăr care s-a botezat, în traducere aproximativă, "Somon exploziv arătos". "Am mâncat deja în valoare de peste două mii de dolari", spune el entuziasmat.În ciuda notei de umor a situaţiei, oficialii taiwanezi nu au râs. Vice-ministrul de Interne Chen Tsung-yen a vorbit despre pierderea de timp şi risipa de resurse administrative. "Sper că oamenii pot fi mai raţionali în acest sens“, a adăugat el.În Taiwan, limita legală pentru schimbarea de nume este de cel mult trei ori, scrie The Guardian.